***NARODNE PESME SA***

***PROSTORA MZ SOČANICA***

 1.

 Moje dragi, moj je dragi,

 vezo gaće žicom,

 pa ga zato, pa ga zato,

 zovu propalicom.

 Neka priča ko šta hoće

 moj je dragi slatko voće.

 Kiša, kiša pada,

 kišobrani skupi.

 Moj drai, moj dragane,

 kišobran mi kupi.

 Nekadašnji moj dragane

 na koje si doš"o grane,

 nekadašnji moj dragane

 na koje si doš"o grane.

 Na koje si doš"o grane

 na koje si doš"o grane,

 da na tebe gaču vrane

 na koje si doš"o grane

 da na tebe gaču vrane.

 Gaču vrane i orlovi

 K”mene lete sokolovi,

 gaču vrane i orlovi

 k mene lete sokolovi.

 kazivači Nikolić Milentija (72) i

 Nikolić Verka (65)

 - Ravnište

 zapisivač Nikolić Bogoljub

 2.

 " Milka moja, zlato moje,

 što je takvo lice tvoje ? "

 " Što da nije, Mijo, brate,

 kad je mene želja za te .

 Evo ima šest meseci

 kak" od tebe pisma nema,

 pa ja sedo na stolicu

 uze" pero u desnicu

 da pozdravim brata svoga

 da napišem dva - tri sloga.

 Pokapaše suze moje,

 pokvasiše sva sloveta,

 molim brata, molim kuma,

 da nam dadu nešto kruna,

 da ja idem u Am"riku,

 i da radim u fabriku,

 Ameriko zemljo kleta,

 što premami pola sveta ".

 kazivač Jovanović Milisav ( 87 )

 - Slatina

 zapisivač Jovanović Marko

 3.

 Drli, lili na planini,

 kod ovaca na ledini,

 pod javor zelen bor.

 Pod javorom žudan čoban,

 čudno sviri, čudno dipli,

 čudno mami da premami,

 a on misli jadan ti je

 da je lako prevariti

 kao luda namisliti.

 kazivač Anđelić Đuro 60)

 - Vrgin Most

 zapsivač Ćuk Jelena

 4.

 Rodi, majko, još jednog bećara,

 kad lumpujem da imam drugara.

 Rodi, majko, još jednog ko mene,

 da od ljudi rastavljamo žene.

 kazivač Branko Kotur (60)

 - Vrgin Most

 zapisivač Ćuk Jelena

 5.

 Gajila majka devet sinova,

 ranila ih tugom i nevoljom,

 i svih devet poženila majka.

 Tada su joj oni govorili:

 - Mi te više hranit ne možemo,

 no ti uzmi dva klenova štapa,

 i prosjačku torbu na ramena,

 u svet idi, pa po svetu prosi.

 Jadna majka decu poslušala,

 ona uze dva klenova štapa,

 i prosjačku torbu na ramena,

 u svet ode da po svetu prosi.

 Kad je bila na vrh gore čarne,

 zagleda se u dvorove svoje,

 devet sina devet kamenova,

 devet snaha devet kukavica,

 svaka svome na glavi kukala.

 Jadna majka na nevolje dođe,

 pa pokliče sa goli kolena:

 - Mili Bože, na svemu ti hvala,

 mojoj deci oprosti im grehe.

 kazivač Rakićević Stevana (80)

 - Vuča

 zapisivač Stefanović Slađana

 6.

 Moj se, moj se, dragi,

 sviđa mojoj nani,

 staroj, staroj ženi,

 kako ne bi meni.

 Neću, neću momka

 što ga žene hvale,

 pa da, pa da kažu,

 da su me udale.

 Rodi, rodi, majko,

 još jednu ko mene,

 pa da, pa da tebi

 zavide sve žene.

 kazivač Nikolić Milentija (72)

 - Ravnište

 zapisivač Nikolić Bogoljub

 7.

 Ja imado jedno jare,

 pa ga dado za cigare.

 Lele, mati, da ti znaš

 da ti jare sada pati.

 Ja imado jedno gure,

 pa ga dado za tambure.

 Lele, mati, da ti znaš

 da ti gure sada pati.

 Ja imado jednu ovcu,

 pa je dadoh jednom lovcu.

 Lele, mati, da ti znaš

 da ti ovca sada pati.

 Ja imado jedno tele,

 pa ga dado za cipele.

 Lele, mati, da ti znaš

 da ti tele sada pati.

 Ja imado jedno kuče,

 pa ga dado za papuče.

 Lele, matim da ti znaš

 da ti ku~e sada pati.

 kazivač Rakićević Verica (70)

 - Vuča

 zapisivač Stefanović Slađana

 8.

 Oj, đevojko, u jadu ti dani,

 u jadu ti dani.

 Šta će tebi momci milovani,

 momci milovani.

 No ti uzmi mene čobanina,

 meine čobanina.

 No ti uzmi mene čobanina,

 mene čobanina.

 kazivač Milojević Živko (64)

 zapisivač Milojević Gordana

 9.

 Šuma šušti

 zelene su vode,

 sinoć dragi,

 svojoj dragoj ode.

 Ide dragi

 preko mokre trave,

 a ruke mu

 zelene i plave.

 kazivač Milojević Ljiljana (33)

 zapisivač Milojević Gordana

 10.

 Oj, devojko, du{o moja,

 gde ja sino} s tobom stoja,

 tu mi osta sabqa moja,

 sabqa moja i marama.

 U marami ogledalo,

 tu se draga ogleduje

 i na mene pogleduje.

 kazivač Jovanović Budimirka (62)

 zapisivač Jovanović Zorica

 11.

 U planini glas se čuje,

 mlad čobabin gde tuguje,

 čobanicu dovikuje:

 " Čobanice, zlato moje,

 teraj k meni stado tvoje ".

 " Ja bih stado dogonila

 al" mi ne da majka mila,

 strela je pogodila ".

 kazivač Janićijević Stojanka (65)

 zapisicač Janićijević Branka

 12.

 Gori lampa a u lampi vino,

 dođi, dragi, malo da sedimo.

 Gori lampa a u lampi mleko,

 dođi dragi to nije daleko.

 kazivač Rakićević Verica

 zapisivač Stefanović Slađana

 13.

 Cvetale mi moje ruže borde,

 imam dečka al" mi nije ovde,

 otišo je vojsku da o"služi,

 pa kad do|e qubav da produži.

 kazivač Stefanović Miljojka (40)

 zapisivač Stefanović Slađana

 14.

 Dunja vene pod prozorom,

 dunja vene.

 Doš"o dragi da isprosi mene.

 Doš"o dragi, al" me ne da nana,

 bez ćilima, ili bez jorgana.

 kazivač Milutinović Milko (38)

 zapisivač Stefanović Slađana

 15.

 Zelen ora u njivi,

 o, moj Mile, lažljivi.

 Što si rek"o da sam tvoja

 čula nana moja.

 Zelen ora pa se presavio,

 " O, moj Mile, gde si poranio ? "

 " Poranio da obiđem šljive,

 i devojke da ne stoje s kime .

 Nisam bio ni do po šljivara

 stoji mala sa dva - tri drugara.

 " Zašto, mala, zašto tako,

 zar se ljubav pogažava lako ? "

 kazivač Milić Petrojka (56)

 zapisivač Milić Gordana

 16.

 Ovce čuvam, ovce mi se bele,

 dođi dragi, još koje nedelje.

 Dođi, dragi, dok sam čobanica,

 uskoro ću biti verenica.

 To neka ti bude opomena

 da ću skoro biti isprošena.

 Nemoj, dragi, da ti krivo bude,

 kad te moji svatovi probude.

 Kazivač Milić Petrojka (56)

 zapisivač Milić Gordana

 17.

 Avioče preko neba šara,

 pozdravi mi Mila opančara.

 Nek mi jedne opanke našara,

 neka budu cipelskoga kroja,

 ako misli da budem njegova.

 kazivač Radović Katarina (48)

 zapisivač Milić Gordana

 18.

 Šta ću, majko,

 govore mi siroma i gazda ?

 U gazde su tri kuće šarene,

 u siromog veše povijene.

 Oj, siroma, da ti nije veđa,

 ja bih tebi okrenula leđa.

 Gledala bih tri kuće šarene,

 ali momak baš nije za mene.

 Više volim veđe povijene,

 nego gledat u kuće šarene.

 kazivač Radović Katarina (48)

 zapisivač Milić Gordana

 19.

 Oj, planino, oj, visoka,

 odaberi meni momka,

 kao što sam ja devojka.

 Al" planina odgovara:

 " Odaberi, curo, sama,

 odaberi sebi momka,

 kao što si ti devojka.

 kazivač Radović Katarina (48)

 zapisivač Milić Gordana

 20.

 Ima majka lepu Zoru

 što joj peva na prozoru.

 Svako jutro zorom rani,

 jednog jutra zadocnila.

 " Zabole me i srce i glava,

 za jednoga momka plava ".

 kazivač Simić Rosa (65)

 - Kruševlje

 zapisivač Milentijević Ivana

 21.

 Vita jelo, širi grane,

 ne daj zori da osvane.

 Ne daj sunce da ugrije

 dok se dragi ne umije.

 kazivač Simić Rosa (65)

 - Kruševlje

 zapisivač Milentijević Ivana

 22.

 Pevaj, Rado, dok si dete mlado,

 kad t" udadu, peva ti ne dadu.

 Tamo dadu sito i korito,

 peri, mesi i vode donesi.

 kazivač Milanović Zlatija (60)

 - Slatina

 zapisivač Milanoović Marica

 23.

 Oj, đevojko, đavole garavi,

 ja zbog tebe škole zaboravi",

zaboravi" četiri godine,

pa otido da čuvam ovčine.

Zaboravi" četiri razreda,

pa otido da čuvam goveda.

 kazivač Milanović Zlatija (60)

 - Slatina

 zapisivač Milanović Marica

 24.

Oj zapevaj nek se čuje,

moje srce poručuje,

oj zapevaj Gara Gara,

razveseli mene stara.

 kazivač Simić Rosa 1935)

 - Kruševlje

 zapisivač Milentijević Maja

 25.

Tri devojke poljem išle,

vajkuno, čapkuno,

šapni nogu za kupinu

vaj kupino, vaj brekinjo.

To su drva račnjala

pod njim vile vino pile

jedna drugoj nazdravljale :

" Zdrava bila, bela vilo,

i pod gorom i za vodom ".

 kazivač Simić Rosa (1935)

 - Kruševlje

 zapisivač Milentijević Maja

 26.

Cvetaj, ružo, jedan cvijet više,

da zakitim Gojkove kaiše.

Cvetaj, ružo, kafeno i belo,

da zakitim Gojkovo odelo.

 kazivač Milanović Zlatija (66)

 - Slatina

 zapisivač Vitorović Vladan

 27.

 Šljivovice, stara, jaka,

 sad si taka pred junaka.

Šljivovice rako,

ja te popi slatko.

Kad rakiju ne bi" peko

ja bi" šljive sve psek"o.

Kad rakiju ne bi" pio,

ja je ne bi" ni sadio.

 kazivač Milanović Zlatija (66)

 - Slatina

 zapisivač Vitorović Vladan

 28.

Kad sam bila kod majke devojče,

živela sam ko pile graorče.

A kad odo kod dragana moga,

prvo jutro opsova mi Boga.

Drugo jutro i Boga i sunce,

što mu nisam napojila junce.

Treče jutro svekrva me kara:

" Da si dobra, ne bi došla sama ".

Pevaj zlato dok si neudato,

kad t" udadu pevat" ti ne dadu,

samo dadu sito i korito.

 kazivač Milanka Bojović (67)

 - Dobrava

 zapisivač Bojović Sandra

 29.

Gavran gače povrh gore čarne,

redom gače, redom progovara :

" Mile, seje, jeste l" večerale ? "

" Nismo, brale, ni čekajte,

nije mene do vaše večere,

no je mene do moje devojke.

Ja je prosim, ona se ponosi,

pa mi sutra ide za drugoga

al" za koga, za drugara moga.

Drug me zove da mu budem

dever do devojke.

Da ne idem, žao bi mi bilo,

a da idem, gledat je ne mogu.

 kazivač Radovanović Dobrinka (58)

 - Vuča

 zapisivač Radovanović Marija

 30.

Tri bunara, jedna kofa radi.

Žen se dragi, dozvolu ti dajem,

a neću da ti se udajem.

Ja sam majki k"o maleno cveće,

ona mene da udaje neće.

 kazivač Radovanović Dobrinka (58)

 - Vuča

 zapisivač Radovanović Marija

 31.

Nemoj, nemoj dragi,

trave ti zelene.

Da te, da te majka,

kune radi mene.

Zaljubih se ja u momka

crne kose plava oka.

Zaljubih se ja u momka

crne kose plava momka.

Udadoh se nije moda

najlepša je sad sloboda.

Udadoh se nije moda

najlepša je sad sloboda.

 kazivač Nikolić Milentije (72)

 i Verka (65) - Ravnište

 zapisivač Nikolić Bogoljub

 32.

Uzela bih momka Rajka,

al" mi nije dala majka.

Uzela bih momka Rajka,

al" mi nije dala majka.

A što mi se sviđa, majko,

s ovih brda jedan Rajko.

A što mi se sviđa, majko,

s ovih brda jedan Rajko.

Nije jedan, nego više,

ali on me simpatiše.

Nije jedan nego više,

ali on me simpatiše.

 kazivač Nikolić Milentije (72)

 i Verka (65) - Ravnište

 zapisivač Nikolić Bogoljub

 33.

Oj, livado, oj zelena,

zašto nisi pokošena ?

A ko će te pokositi,

kad su momci na granici,

a moj momak u bolnici.

 Kazivač Milutinović Dobrinka (70)

 - Vuča

 zapisivač Stefanović Slađana

 34.

Više volim šaku peska

 no devojku iz Liješka.

Više volim šaku pruća

no devojku iz Beluća.

Više volim šaku soli

no Jarinka da me voli.

 kazivač Rakićević Velika (60)

 - Vuča

 zapisivač Stefanović Slađana

 35.

Ovce čuvam kraj zelenog gloga,

gde si, dragi, jebem li ti Boga.

 kazivač Milutinović Dobrinka (70)

 - Vuča

 zapisivač Stefanović Slađana

 36.

Ovce čuvam kraj zelenog žbuna

dođi dragi, kad je prošla buna.

 kazivač Milutinović Dobrinka (70)

 - Vuča

 zapisivač Stefanović Slađan

 37.

"Oće deda malo meda

u noge me stalno gleda.

Brk mu se smeši

i žequ kuća

- živa je duša.

Deda, deda, sjajni deda,

u noge me stalno gleda,

"oće deda da se kladi

sada zadnji dinar vadi,

kaže da je posle trećeg pića

mnogo žešći od mladića.

 kazivač Aksentijević Nedeljko (44)

 - Sočanica

 zapisivač Aksentijević Nebojša

 38.

Oj, moja, oj, moja, ružo rumena,

što si se, što si se, rano razvela ?

Razvi me, razvi me, rano proleće,

Ubra me, ubra me, mlado devojče,

i stavi, i stavi, dragom u nedra.

 Kazivač Nikolić Tihomir (72)

 - Ravnište

 zapisivač Nikolić Bogoljub

 39.

Lipa mlada debeloga lada,

prevari se udado se mlada,

prevari me šajano odelo,

te ja odo u najgore selo,

prevari me šajkaćica plava,

te ja odo za mangupa prava.

 kazivač Nikolić Milenko (44)

 - Ravnište

 zapisivač Nikolić Bogoljub

 40.

Mama, tata, skupa spi,

a ja jadna nemam s kim.

U selu je lepi sin

da mi daju ja bi" s njim.

 kazivač Borka Paić (27)

 - Vojnić

 zapisivač Ćuk Jelena

 41.

Vala ću se udati za Đuru

makar jela krompirovu juvu.

 kazivač Kotur Branko (60)

 - Vrgin Most

 zapisivač Ćuk Jelena

 42.

Cura Zora ostala bez momka

ja bez žene, eto Zore mene.

 kazivač Dragišić Jovan (53)

 - Knin

 zapisivač Ćuk Jelena

 43.

Idem putem kuja laje na me

mrš, kujo, što te briga za me.

 kazivač Rančić Nenad (20)

 - Vojnić

 zapisivač Ćuk Jelena

 44.

Zajedrila po kršu galija,

konja igra na more delija,

poljem beže dva pečena zeca,

ćeraju ih dva hrta odrta,

ćeraju ih dva mrtva junaka,

vino piju dva slijepa lovca,

čudne laži da je Bog ubije.

 kazivač Aleksić Ognjan (70)

 - Sočanica

 zapisivač Milivojević Sandra

 45.

Poranio Kraljeviću Marko,

prije zore na petnaest dana,

pa skinuo Šarca sa tavana,

ne sedla ga gde se osedlava,

već mu meće sedlo po trbuhu,

na rep stavlja uzdu i dizgine.

 kazivač Aleksić Ognjan (70)

 - Sočanica

 zapisivač Milojević Sandra

 46.

Koje li je doba noći,

al" večera, al" ponoći ?

Reko dragi da će doći,

reko mi je dragi doći.

A meni se jadnoj drema,

pa ja pođoh da ga tražim.

Sretosmo se nasred mosta,

ljubismo se dok bi dosta.

 kazivač Janković Dušanka (70)

 - Slatina

 zapisivač Janković Slavko

 47.

Rasle tikve na bunjištu,

imam ženu kano mrenu,

more bre, more bre, ajd odatle, bre.

Imam muža kano puža,

more bre, more bre, ajd odatle bre.

Pa ga pratim na oranje,

more bre, more bre, ajd odatle bre.

Pade slamka pa ga ubi

more bre, more bre, ajd odatle bre.

Svi arami dom dođoše,

more bre, more bre, ajd odatle bre.

Moga muža jošte nema,

more bre, more bre, ajd odatle bre.

 kazivač Janković Dušanka (70)

 - Slatina

 Janković Slavko

 48.

Zelen ora na livadu pao,

udajem se, je l" ti, dragi, žao ?

" Udajem se, idem na daleko,

je l" ti žao što si dosad čeko ? "

" Žao mi je i srce me boli,

što ti ode da te drugi voli ".

 kazivač Bojović Stanka (74)

 - Dobrava

 zapisivač Bojović Sandra

 49.

Dođi, dragi, u ornice,

da beremo borovnice,

dođi, dragi, u ornice,

da beremo borovnice.

U ornice da sedimo

i da ljubav riješimo.

U ornice da sedimo

i da ljubav riješimo.

Ja nedelje sedim svake

u zelene borovnjake,

ja nedelje sedim svake

u zelene borovnjake.

Sećaću se srećnih dana

borovnjaka i dragana,

sećaću se serećnjih dana

brovnjaka i dragana.

Ti me, dragi, tad u šali

nazivaše vraže mali,

ti me, dragi, tad u šali

nazivaše vraže mali.

Moram dragi, otprilike,

tražit nove ljubavnike,

moram, dragi, otprilike,

tražit nove ljubavnike.

Moj, dragane, Sunce s" neba,

ne ljubiš me kako treba,

moj , dragane, Sunce s" neba,

ne ljubiš me kako treba.

Poljubi me, moj jadove,

bar to nije na bonove,

poljubi me, moj jadove,

bar to nije na bonove.

Pokraj tebe, moj dragane,

ljubav vodim na sve strane,

pokraj tebe, moj dragane,

ljubav vodim na sve strane.

Moj se dragi zove Zoran

pa je često ljubomoran,

moj se dragi zove Zoran ,

pa je često ljubomoran.

 kazivač Nikolić Milentije (73)

 zapisivač Nikolić Aleksandar

 50.

Ček dok ljubav za breg zađe,

ček dok ljubav za breg zađe,

oba ću ti oka dati,

oba ću ti oka dati,

Maro Resavkinjo, gujo prisojkinjo,

Maro Resavkinjo, gujo prisojkinjo.

 kazivač Nastić Milisav (65) i

Nastić Bosiljka (65) - Slatina

 zapisivač Nastić Nataša

 51.

Ilinka se rado po poljani šeće,

peva srpse pesme, bere rosno cveće.

Kad nabere dosta, tad se kući vrati,

a kći je čeka svoja mila mati.

" Gde si bila kćeri što kući ne dođeš

evo već je vreme da u školu pođeš ."

" U polju sam bila rosno cveće brala

i najlepši cvetak svojoj mami dala ".

 kazivač Nastić Milisav (65) i

 Nastić Bosiqka (65) - Slatina

 zapisivač Nastić Nataša

 52.

Ovce čuvam na bregove,

više kuće draganove,

gde sam stala tu zaspala

i dragoga svog sanjala.

 kazivač Milošević Milanka (59)

 - Vuča

 zapisivač Milošević Marina

 53.

" Zelen ora pa se posavio,

o, moj Mile, kud si poranio ? "

" Poranio da obiđem poqa

a i tebe, garavušo moja.

Poranio da obiđem njive,

a i tebe da ne stojiš s" kime ".

 kazivač Miloćević Milanka (59)

 - Vuča

 zapisivač Milošević Marina

 54.

Prodavala baba dunjke,

otud ide zete Petre :

" Daj mi, baba, jednu dunjku ".

" Dala sam ti milu ćerku ".

" Dal si mi vrag đavola.

Vide razboj pa se čudi,

kakva j" ovo grdosija ?!

Vide niti pa se čudi,

kakvo j" ovo zamrekalo ?!

Vide brda pa se čudi,

šta je ovo nacaktano ?!

Vide čunak pa se čudi,

kakvo j" ovo proticalo ?! "

 kazivač Milošević Zorka (60)

 - Vuča

 zapisivač Milošević Marina

 55.

Prošla žetva, stigla setva,

kukuruzno branje.

Sutra ćemo, ako Bog da,

zorom na oranje.

A doveče k"o i sinoć,

aj na komišanje.

Potecite suze

baš nam treba rujna vina

moj komšija kćer udaje

a ja ženim sina.

 kazivač Stefanović Milunka (86)

 - Vuča

 zapisivač Milošević Marina

 56.

Čuvam ovce od kako sam dete,

nikom nisam učinila štete,

a danas me momci prevariše,

te mi ovce žito opustiše.

 kazivač Stefanović Milunka (86)

 - Vuča

 zapisivač Milošević Marina

 57.

Leti golub široka mu krila.

Stan golube da pozdravim Mila.

Pozdravi ga i ovo mu kaži,

nek se ženi i nek drugu traži :

" Žen se, Mile, dozvolu ti dajem,

a ja neću još da se udajem.

Mene moji da udaju neće,

ja ću čekat još jedno proleće ".

 kazivač Jovanović Miladija (60)

 - Slatina

 zapisivač Jovanović Slavica

 58.

Oj, devojko, devojčice,

ukrašću te od majčice,

ukrašću te za dva sata

nek te čuva devet brata.

Ukrašću te za dva sata

nećeš ostat neudata.

Il" za mene, il" za brata,

nećeš ostat neudata.

 kazivač Jovanović Miladija (60)

 - Slatina

 zapisivač Jovanović Slavica

 59.

" O, moj Mile, jabuko iz vode,

je l" ti žao što u vojsku ode ? "

" Žao mi je i srce me boli

što ja odoh da te drugi voli.

Žao mi je i srce me žiga,

što mi mladost prođe sve u briga ".

 kazivač Jovanović Miladija (60)

 - Slatina

 zapisivač Jovanović Slavica

 60.

Na starom bunaru dragog sam čekala,

pevala sam, vodu zahvatala.

Kad se kući vratim pitaće me mejka :

" Gde si kćeri bila od jutra do mraka ? "

" Na starom bunaru, znaš da je daleko,

još je kofu, majko, potopio neko.

Potopljena kofa, majko moja mila,

danas nisam s dragim na bunaru bila ".

 kazivač Anđelković Radomir (69)

 - Sočaiica

 zapisivač Anđelković Vesko

 61.

" Oj moja, pa moja, ružo rumena,

što si se, što si se rano razvela ? "

" Razvi me, razvi me, rano proleće,

ubra me, ubra me, mlado devojče ".

 kazivač Anđelković Radomir (69)

 - Sočaica

 zapisivač Anđelković Vesko

 62.

Moj dragane, da ti se požalim,

mangupi mi čarape ukrali.

Da je s" plota nije ni sramota,

već sa nogu, prežalit ne mogu.

 kazivač Jevtić Zlata (65)

 - Jevtiće

 zapisivač Jevtić Ana

 63.

Ili grmi, il" se zemlja trese,

il" udara more o bregove ?!

Niti grmi, nit" se zemlja trese,

nit udara more o bregove,

no to idu kićeni svatovi.

" Što ste tako belo zabavljeni ?

Je li vaša kuća devojačka ?

Je su l" vaši puti kemeniti ? "

" Nit su naši puti kameniti,

nit je naša kuća devojačka,

već je Momo verio devojku ".

 kazivač Jevtić Zlata (65)

 - Jevtiće

 zapisivač Jevtić Ana

 64.

Da li grmi, da l" se zemlja trese ?

Niti grmi, nit" se zemlja trese,

već to idu kićeni svatovi.

Oj kupino, lozo prepletena,

ti prepleti pute i sokake

i voćnjake da svati ne proću

da ne uzmu našu milu seju.

Barjaktaru, ti podigni barjak,

da vidimo zeta faljenoga

što ga fale tri godine dana.

 Kazivač Nestorović Veljko (60)

 - Pridvorica

 zapisivač Nestorović Ivan

 65.

Milivoje, srce moje,

kreni ovce niz prisoje,

ovce će nam mirovati,

mi ćemo se milovati.

Ovce će nam vodu piti

mi ćemo se poljubiti.

 Kazivač Nestorović Veljko (60)

 - Pridvorica

 zapisivač Nestorović Ivan

 66.

Sviću opet rumena svanuća

škola mi je najmilija kuća.

Potrebna je samo mašta,

a olovka može svašta.

Može, more, da prežvrlja,

mo`e nebo da dohvati,

može ljubav da pozlati.

 kazivač Joković Milomir (72)

 - Vuča

 zapisnvač Joković Nenad

 67.

Oj devojko, Milijana,

teraj ovce planinama,

baci cveće dolinama.

Kad nabereš hajde k meni

ej devojko, Milijana.

 kazivač Jovanović Buda (62)

 - Slatina

 zapisivač Jovanović Zorica

 68.

Maramica bela od fulara,

došo Mile čeka kod bunara,

pitale ga devojka i nana :

" A šta čekaš, pile, kod bunara ? "

" Čekam curu da na vodu dođe

da je pitam da za mene pođe ".

 kazivač Jovanović Buda

 - Slatina

 zapisivač Jevtić Miroljub

 69.

Oj dragane, jabuko sa grana.

Brala bih te, al" ne smem od nane.

Brala bih te moj , dragane, sama,

al" se bojim da me vidi nana.

 kazivač Milić Stana (72)

 - Sočanica

 zapisivač Jevtić Miroljub

 70.

Oj rakijo, slaba, jaka,

sad si pala pred junaka.

Oj rakijo, slaba, meka,

ko da te je žena pekla.

Oj rakojo šljivovice,

izgore mi dzigerice.

 - Aj popi je, kume

nije na dnu trunje,

aj popi je, bato,

na dnu je zlato.

A što čekaš da se moliš,

kad mi znamo da je voliš .

 kazivač Mitrović Petkana (44)

 - Sočanica

 zapisivač Ćirković Marjan

 71.

Moj dragane plavušane

baci jedan pogled na me.

Baci jedan pogled mio

kao što si naumio

kod ovaca kad si bio.

 kazivač Đorđević Blagoje (67)

 - Sočanica

 zapisivač Milojević Gordana

 72.

Zeleni se livada,

u livadi ograda,

u ogradi čovek ore,

više na volove.

Voleo bih orati,

s dva vola rogata,

kad poorem i posijem,

u vrh sednem da se smijem.

 kazivač Đorđević Blagoje (67)

 zapisivač Milojević Gordana

 73.

Ovce čuvam livada mi mala,

d" imam kome baš bi" je prodala.

Ovce dajem po vezane cene,

a livadu koji uzme mene.

 kazivač Đorđević Nedeljka (67)

 - Sočanica

 zapisivač Milojević Gordana

 74.

Moj se, moj se dragi,

po drvetu vere,

hoće, hoće, moje,

dunje da ubere.

Dunje, dunje, tvrde,

a ja srca meka,

dođi, dođi, dragi,

beli jastuk čeka.

Blago, blago tebi,

golube na grani

kad ti, kad ti niko,

ljubovat ne brani.

 kazivač Nnkolić Milentije (72)

 - Ravnište

 zapisivač Nikolić Bogoljub

 75.

Moj dragane ne gledaj me,

crnoj zemlji ne spremaj me,

ne spremaj mi deset rune

da te moja majka kune.

Šta bi meni dragi dao

kad bi sa mnom zimovao.

Šta bi dao da te sretnu,

ove cure u naletu.

 kazivač Jevtić Momirka (65)

 - Sočanica

 zapisivač Jevtić Saša

 76.

Ja sam dragom rekla da neću,

jer u lošem radi preduzeću.

Moj dragan je sreće loše

sve nam nade propadoše.

Kad pomislim sve u svemu,

nadati se nemam čemu,

ali zato neka, neka,

sudbina te moja čeka,

sudbina te čeka moja

i na kraju biću tvoja.

 kazivač Jovanović Budimirka (62)

 - Slatina

 zapisivač Jovanović Zorica

 77.

Nekadašnji moj dragane,

sad si krpa za ribanje,

ujela te, dragi, zmija,

ispod grla gde sam i ja.

Moj dragane, grom te gađo,

a i mene gde te nađo,

moj dragane, cvete fini,

noge su ti ko grizini.

Drugarice roze bluze,

što mojega momka uze,

a što uze momka moga,

ispala ti oba oka.

Što je nekad bilo moje,

sada drugoj pripalo je.

Moj je, moj je dragi

sirotinja jaka

prst po prst mu viri

na vrh iz opanka.

 kazivač Nkolić Verka (65)

 - Ravnište

 zapisivač Nikolić Bogoljub

 78.

^uvam ovce ovce mi se bele,

do|i, dragi, ~eakam te kod jela,

da te pitam ho}e l" da te `ene,

ako ne}e, a ti uzmi mene.

 kazivač Marković Đorđe (72)

 - Kamenica

 zapisivač Marković Jovica

 79.

Kiša pada i po malo snega,

Teško onom koj" konaka nema.

Konak nema mlado neženjno.

 kaizvač Marković Đorđe (72)

 - Kamenica

 zapisivač Marković Jovica

 80.

Vetar nosi hartiju,

momci piju rakiju,

u kafni za astalom,

 šašom i bokalom.

 kazivač Marković Đorđe (72)

 - Kamenica

 zapisivač Marković Jovica

 81.

Kiša pada Morava se muti,

stare borce smenjuju regruti,

stari borci začešljuju kose,

a regruti gole glave nose.

 kazivač Marković Đorđe (72)

 - Kamenica

 zapisivač Marković Jovica

 82.

Prodaj, majko, livadu i travu,

pa mi kupi svilenu maramu,

marama je laka zanostita,

a livada skoro pokosita.

 kazivač Marković Đorđe (72)

 - Kamenica

 zapisivač Marković Jovica

 83.

Tri jabuke zelene

i po malo rumene

među njima cveće gorsko

kad ćeš doći meni vojsko.

 kazivač Markovoć Đorđe (72)

 - Kamenica

 zapisivač Marković Jovica

 84.

Moj dragane, iz drugoga sela,

ja sam tebi čarape isplela.

Neću bele da se braća dele,

neću žute da se sestre ljute,

ni zelene, da mrze na mene,

već kavene, ka ove na mene.

 kazivač Marković Đorđe (72)

 - Kamnica

 zapisivač Marković Jovica

 85.

Još po jednu i po dvije,

Bog dušmane da ubije.

 kazivač Marković Đorđe (72)

 - Kamenica

 zapisivač Marković Jovica

 86.

Koj pio, koj ne pio,

svi me zovu bekrijo.

 kazivač Marković Đorđe (72)

 - Kamenica

 zapisivač Marković Jovica

 87.

Duni vetre malo sa Neretve,

telad teraj tamo ka Mostaru,

da ja vidim moju milu Daru,

bil se Dara poljubiti znala :

" Kakva bih se ja devojka zvala.

Kad se ne bih poljubiti dala ".

 kazivač Marković Đorđe (72)

 - Kamenica

 zapisivač Marković Jovica

 88.

Oj golube, siv golube,

ne padaj mi na maline,

maline su još zelene,

a livade nekošene,

i pšenice nežnjevene,

i devojke neprošene.

 kazivač Marković Đorđe (72)

 - Kamenica

 zapisivač Marković Jovica

 89.

Poletelo devet aviona

baš na Uskrs, otud od Londona.

Oni lete svojim trobojkama

i donose pismo devojkama :

" Vi devojke, udajte se redom,

mi se momci poženismo gredom ".

 kazivač Milivojević Jeremija (73)

 - Pridvorica

 zapisivač Milivojević Mladen

 90.

Na planini snijeg beo

sin se majci razboleo,

i kod njega majka stala

da ga vodi kod lekara.

Lekar kaže : " Nema boljke,

sal on vene zbog devojke ".

 kazivač Milivojević Jeremija (73)

 - Pridvorica

 zapisivač Milivojević Mladena

 91.

Znaš, devojko, onog dana.

Kad pođosmo od Berana.

Od Berana pa do gore

sprovodismo razgovore.

Od Berana naša prava

ni zelena ne zna trava,

od Berana cvijet plavi,

govorismo o ljubavi.

 O ljubavi naša prava

 ni zelena ne zna trava.

 O ljubavi ne zna voće

šta nam srca naša hoće.

 kazivač Janićijević Stojanka (68)

 - Borčane

 zapisivač Janićijević Branka

 92.

Na starom bunaru dragog sam čekala,

pevala sam pesme vodu zahvatala.

O, danas ga nema, umreću od tuge,

zašto ne dolazi da li je kod druge ?

Na starom bunaru, znaš da je daleko,

još je kofu, majko, potopio neko.

Potopljene kofe, sa njom moje nade,

ostavi me dragi i drugoj pripade.

 kazivač Ignjatović Ljubinka (36)

 - Grkaje

 zapisivač Ignjatović Andrijana

 93.

Gori lampa, a u lampi mleko,

dođi dragi, nijesam daleko,

dođi, dragi, mladosti ti tvoje.

Gori lampa a u lampi slamka,

nikad nije svekrva ko majka.

Majka kori kad niko ne čuje

a svekrva selo uzbuwuje.

 kazivač Radović Katarina (49)

 - Sočanica

 zapisivač Radović Vladimir

 94.

Tri devojke putem išle

među sobom govorile

srda vrda, žica vrda.

Ibar voda vrbe valja

alen malen maleno devojče.

Među sobom govorile

šta bi koja najželela

srda vrda žica vrda

Ibar voda vrbe valja

alen malen maleno devojče.

- Ja bih dragog najželela

srda vrda žica vrda

Ibar voda vrbe valja

alen maken maleno devojče.

 kazivač Nikolić Milentije (72)

 - Ravnište

 zapisivač Nikolić Bogoljub

 95.

Na drvetu skriven crni soko sedi,

u dubokoj noći ne da mi da usnim san,

već me svojom pesmom upućuje k tebi!

Ne mislim na svoje cipele od svile,

koje su od kiše skroz pokisle bile,

već znam samo jedno: da usamljena patim

i već trčim k tebi.

 kazivač Janković Dušanka (70)

 - Slatina

 zapisivač Janković Zlatko

 96.

Čuvam ovce dole u jasenje,

gledaj dragi pa dođi do mene.

Čuvam ovce pa ne mogu sama,

dođi, dragi, bilo nedeljama.

Ako ne znaš gde ja čuvam ovce

ti ćeš čuti na ovcama zvonce.

Čuvam ovce pa sedim u ladu

i razmišljam kom će da me dadu.

Teram ovce i čarape pletem

pa se pitam koga ću da sretnem.

Ja sam srela koga sam volela

i njemu sam čarape saplela.

 kazivač Radomirović Jaglika (66)

 - Dobrava

 zapisivač Radomirović Milena

 97.

Onaj Mile otkud brega

za tebe me majka ne da - a ja hoću !

O, moj Mile, pa kako ću ?

Siđi , Mile, malo dole

da vidimo ko je bolji.

Ti si veši a ja bolja,

onda nema razgovora.

 kazivač Ćirković Petko (63)

 - Grablje

 zapisivač Ćirković Ivana

 98.

Kraj prozora dva bora zelena

među njima ruža razvijena.

Vetar duva te ružu razvija

vetar briše da ruža miriše,

da moj dragi za monom uzdiđe.

 kazivač Ćirković Petko (63)

 - Grablje

 zapisivač Ćirković Ivana

 99.

Tri devojke drumom išle,

među sobom govorile

šta bi koja najvolela :

- Ja bih zlato najvolela,

jumruli, ćumruli, ćemćeri,

ćerem buri, bur mari, bur madzari.

Srednja :

- Ja bih srebro najvolela,

jumruli, ćumruli, ćemćeri,

ćerem buri, bur mari, bur madzari.

Najmlađa:

- Ja bih dragog najvolela,

jumruli, ćumruli, ćemreli.

ćerem buri, bur mari, bur madzari.

 kazivač Ćirković Petko (63)

 - Grablje

 zapisivač Ćirković Ivana

 100.

Igranka dođe a ti dragi

pored moje kuće prođe.

Nemoj, dragi, više tako,

jer mom srcu nije lako.

 kazivač Rakićević Verica (70)

 - Vuča

 zapisivač Stefanović Slađana

 101.

 Kiša pade i po malo snega

teško onom koj konaka nema.

Konak nema mlado neženjeno,

neženjeno majke nerođeno.

Ono luta od vrata do vrata

pokise mu jorgan od dukata.

- Kato, zlato, otvori mi vrata,

pokise mi jorgan od dukata.

 kazivač Nikolić Tihomir (72)

 - Ravnište

 zapisivač Nikolić Bogoljub

 102.

 Moj, Milane, jabuko sa grane,

 brala bih e al' ne smem od nane.

Tri bunara jedna kofa radi

svi se momci poženiše mladi.

Moj se dragi oženio nije!

Žen' se, dragi, dozvolu ti dajem,

a ja neću još da se udajem

 kazivač Nikolić Tihomir (72)

 - Ravnište

 zapisivač Nikolić Bogoljub

 103.

" Zelen ora na Moravi pao,

udajem se, Mile, ja l' ti žao ?"

" Žao mi je i srce me boli,

što otide drugi da te voli ".

" Zelen ora pa se posavio,

o moj, Mile, de si dosad bio ".

 kazivač Bošković Stanojla (65)

 - Dobrava

 zapisivač Bošković Tanja

 104.

- O moj, Mile, 'de si poranio ?

- Poranio da obiđem polja,

i da tebe vidim, garavušo moja

kazivač Bošković Stanojla (65)

 - Dobrava

 zapisivač Bošković Tanja

105.

Čuvam ovce oko devet drena,

prevari se te malo zadrema.

Kad se digo ovaca mi nema.

Prevari me mangupsko odelo,

te ja odo iz varoš u selo.

 kazivač Bošković Stanojla (65)

 - Dobrava

 zapsivač Bošković Tanja

 106.

Zelen ora zelena mu gora,

i pod ora napravljena škola,

a na školi zastakljena vrata,

tu moj Mile uči z' advokata.

Učio je četiri razreda,

pa se vrati da čuva goveda.

 kazivač Boškovć Stanojla (65)

 - Dobrava

 zapisivač Bošković Tanja

 107.

Čuvam ovce dolovima

prođe Mile volovima,

svaku sam mu stopu izbrojila

i u svaku šeboj posadila.

Kada prođe da mu zamiriše

da moj Mile za monom uzdiše.

 kazivač Bošković Vučina (45)

 - Dobrava

 zapisivač Bošković Tanja

 108.

"Milijano, stado moje.

Kreni ovce niz osoje ".

" Krenula bi' no ne mogu,

slomila mi ovca nogu.

Da je jednu ništa nije,

no slomila obadvije ".

 kazivač Bošković Blagomirka (39)

 - Dobrava

 zapisivač Bošković Tanja

 109.

" Idete li, letite li,

vodite li belu vilu? "

" Mi idemo i letimo,

i vodimo belu vilu.

Svekrvice ponamesti krila,

da ti sedne naša bela vila,

bela vila naša snajka mila ".

 kazivač Bošković Stanojka (42)

 - Dobrava

 zapisivač Bošković Tanja

 110.

Imam sina lep ko slika

pa zbog njega imam neprilika.

Lep je, brate, samo ima mane,

voli žene, vili i kafane.

Svake noći muzika mu svira,

on lumpuje i karte gustira.

U školi je uvek bio tropa,

puši, pije, ne voli da kopa.

Vreme ovo prija mu i godi,

oblači se po poslednjoj modi.

Duge vlasi niz pleća mu vise,

moj jedinac ode u " Bitlse ".

Jedne noći taman zora rudi :

" Ustaj, ćale" - sin me iz sna budi.

" Ustaj ćale, probudi i naju,

srećan budi dovodim ti snaju! "

Iz kreveta skočih ko raketa :

" Crni, sine, to ti je deseta !

Što jedared ne poslušaš mene,

da ostaviš kafane i žene ".

Sin mi sklapa ruke oko vrata :

" Ne ljuti se moj rođeni tata ".

Radost mu se ogleda sa lica :

" Biće, Mica, dobra domaćica ".

Idu dani ja živim u nadi,

snaša naša ne voli da radi.

Lepo živi puši cigaretu,

čistu kafu traži u krevetu.

Amater je pravi u kopanju,

zbog reume odlazi u banju.

Mojoj ženi baš nije po volji:

" Ćuti, ženo, zar ja naš sin bolji,

baš se lepo pronađoše deca,

 ko desetku kad baciš na keca ".

Srećni dani bude se u mašti,

snaha kopa gorčine u bašti.

Nezgodno je zakači motika,

pa joj spade sa glave perika.

Selom priče pričaju se sada :

" Sin čupavac, a ćelava mlada ".

 kazivač Anđelković Dušan (41)

 - Ravnište

 zapisivač Anđelković Vesna

 111.

Čuvam ovce i sedim u ladu,

pa se mislim, kom će da me dadu ?

Prođe Mile provede kosače,

pa me pita: " Šta radiš, čobanče ? "

" Evo, Mile, vezem ti maramče".

Sjeva kosa prašti rosa:

" Stani malo, radeniče moj ".

 zpisivač Bošković Nebojša

 112.

Ja sagubi đerdan kod gloga zelenog.

Ja prati baba da mi nađe đerdan kod gloga zelenog.

Babo dođe, đerdana nema, kod gloga zelenog.

Ja prati majku da mi nađe đerdan kod gloga zelenog.

Majka mi dođe, đerdana nema kod gloga zelenog.

Ja prati brata da mi nađe đerdan kod gloga zelenog.

Brat mi dođe, đerdana nema kod gloga zelenog.

Ja prati seju da mi nađe đerdan kod gloga zelenog.

Seja mi dođe đerdana nema kod gloga zelenog.

Ja prati dragog da mi nađe đerdan kod gloga zelenog.

Dragi mi dođe - đerdan mi nađe kod gloga zelenog.

Našo dragi pa ne da dok ne pođem za njega.

 kazivač ( ? )

zapisivač Bošković Nebojša

 113.

" Oj Jelena, ćeri moja jedina,

ko se ono tebi ovde povraćaše ? "

" Niko, majko, života mi tvoga,

života mi i tvoga i moga,

to je bila drugarica moja ".

" Kad je, ćeri, drugarica tvoja,

šta će njojzi šeširić na glavi ? "

" Nije, majko, šeširić na glavi,

no su, majko, guste pletenice ".

 kazivač Ćirković Stamenka (62)

 - Grablje

 zapisivać Ćirković Ivana

 114.

Ja prošeta zelenijem lugom,

sa devojkom nevernijim drugom,

i povedo đoga i sokola.

Malo lego pa se brzo digo,

kad se digo đevojke mi nema.

Odvela mi đoga i sokola,

đoga dala za trista dukata,

a sokola nije ni brojila.

 kazivač Ćirković Petko (63)

 - Grablje

 zapisivač Ćirković Ivana

 115.

Grlica je proso brala,

k njoj dohodi drugo grle :

" Daj mi, grle, jedno zrno ?"

" Ne da, grle, ni jednog ".

Beše brati, a ne stati,

ja sam brala, nisam stala,

no po gori skakutala.

 kazivač Marković Radosava (65)

 - Grabqe

 zapisivač Ćirković Ivana

 116.

Tri devojke drumom išle,

među sobom govorile

šta bi koja najvolela?

Srda vrda, žica vrda,

alen malen maleno devojče.

Najstarija govorila:

"Ja bih srebro najvolela ".

Srda vrda, žica vrda,

alen malen maleno devojče.

A druga je govorila :

"Ja bih srebro najvolela".

Srda vrda, žica vrda,

alen malen, maleno devojče.

A najmlađa govorila:

" Ja bih dragog najvolela".

Srda vrda, maleno devojče,

alen malen maleno devojče.

"Najmlađa si, najluđa si,

tajne svoje izdala si".

Srda vrda, žica vrda,

alen malen, maleno devoj~e.

 kazivač Vukićević Milanka (66)

 - Dobrava

 zapisivač Radomirović Milena

 117.

Daj mi, dragi, maramicu belu,

vezla sam je u svetu nedelju,

ja je vezla a majka me klela:

"Ćero moja, ti je ne ponela".

Kako kleše tako mi i beće,

maramicu mangupi odneše.

 kazivač Vukićević Milanka (66)

 - Dobrava

 zapisivač Radomirović Milena

 118.

Ništa lepše od naše seljanke

kad se sprema poći na igranke.

Svilen jelek, bela košuljica,

rumen joj se rasipa sa lica,

niz leđa joj duga pletenica.

 kazivač Vukićević Milanka (66)

 - Dobrava

 zapisivač Radomirović Milena

 119.

" Oj, devojko, garavoga oka,

koliko si prevarila momka ? "

" Triput sedan dvadeset i jedan,

i još osam, eto toliko sam.

Još da mi je da prevarim đaka,

 ne bih više varala momaka ".

 kazivač Vukićević Milanka (66)

 - Dobrava

 zapisivač Radomirović Milena

 120.

Oj, devojko, zelen bore,

blago tebi nasred gore.

U zimu ti zima nije

u leto ti grad ne bije.

 kazivač Vukićević Milanka (66)

 - Dobrava

 zapisivać Radomirović Milena

 121.

Čuvam ovce u malo šljivače,

dođe dragi provede kosače,

Pa me pita: "Šta radiš čobanče?"

" Ništa, dragi, vezem ti maramče,

to maramče vredi hiljadarče ".

 kazivač Vukićević Milanka (66)

 - Dobrava

 zapisivač Radomirović Milena

 122.

Čuva ovce devojčica

od šesnaest godinica.

Ovce čuva lepo peva,

moj, dragane što te nema.

Što te nema ovih dana

kad ja ovce čuvam sama.

"Ja dolazim svakog dana,

ti ne čuvaš ovce sama".

"Ovce čuvam ovce mi se bele,

dođi dragi u polje kod mene,

da ja vidim 'ote l' da te žene.

Ako htenu uzmi, dragi, mene,

što je bolja drugarica moja ? "

"Nije bolja, no je meni volja ".

 kazivač Vukićević Milanka (66)

 - Dobrava

 zapisivač Radomirović Milena

 123.

Preko njive preorana brazda,

govore mi siroma i gazda,

gazdu volim kad kamaru dene,

a siromu kad igra do mene.

Gazda ima tri kuće šarene

a siroma veđe izvijene.

Šta će meni tri kuće šarene,

bolje volim košaru da belim

nego da se s deverima delim.

 kazivač Vukićević Milanka (66)

 - Dobrava

 zapisivač Radomirović Milena

 124.

Seja brala za ljubav izdala,

izdala ga švapskom kapetanu

da on ima pušku zakopanu.

"Nije puška, no mitraljez bio,

znaš li, brale, šta si govorio

kad si Tita kroz goru vodio?"

"Jesam, sejo, tri godine dana

streljajte me kao partizana".

Seja s Nemcem ode na venčanje,

a brata joj vode na streljanje.

Kad su bili na crkvena vrata,

puče puška ubiše joj brata.

"Sejo mila, mnogo tebi hvala,

kad si brata za ljubav izdala ".

 kazivač Vukićević Milanka (66)

 - Dobrava

 zapisivač Radomirović Milena

 125.

Opadaj lišće sa gore,

te pokri moje tragove,

da me moj dragi ne nađe.

Varala sam ga tri godine.

Prvu godinu rek'o mu ja :

"Čekaj me dragi,

još sam malena".

Drugu godinu reko' mu ja :

"Čekaj me dragi

spremam darove".

Treće godine reko mu ja :

"Ženi se, dragi, neću te ja".

 kazivač Milenković Božidarka (60)

 zapisivač Milenković Radmila

 126.

Kiša pade te pridođe Sava,

mog dragana zabolela glava.

Nem' junaka da prepliva Savu

da nabere lekovitu travu

da izleži mom draganu glavu.

 kazivač Milenković Modrag (63)

 zapisivač Milenković Radmila

 127.

Cvetaj, ružo, kraj prozora,

da ne vidim kad će zora.

 kazivač Milenković Miodrag (63)

 zapisivač Milenković Radmila

 128.

Moj dragane, što ne pišeš pismo,

dak odavno videli se nismo.

Obrće te vojna sila

nećeš imat svog mantila.

 kazivač Milenković Miodrag (63)

 zapsivač Milenković Radmila

 129.

Oj Jelice, jelo moja,

zanese me qubav tvoja.

Qubav tvoja i lepota

ostavi me bez `ivota.

 kazivač Rakićević Živko (80)

 - Vuča

 zapisivač Stefanović Slađana

 130.

Cvetaj, cvetaj, ružo,

cvetaj i požuri,

Milisave, dragi

sa četom požuri.

Lepe sam ti šarape isplela

da ih nema u četiri sela.

S' obe strane, mili,

četiti su cveta

da ih nosiš ponosan

dok dođeš iz sveta.

 kazivač Rakićević Živko (80)

 - Vuča

 zapisivač Stefanović Slađana

 131.

Sedela sa pod jelom na klupi

i gledala kako gora ćuti.

Gora ćuti, odoše regruti

lišće pada i ovi će sada.

 kazivač Vukićević Milanka (66)

 - Vuča

 zapisivač Radomirović Milena

 132.

Opadaj lišće,

opadaj lišće, lišće.

Sakrivaj moje tragove,

sakrivaj, sakrivaj moje tragove.

Da me moj dragi ne nađe,

da me moj dragi, da me moj dragi ne nađe.

Varala sam ga tri godine,

varala sam ga, varala sam ga tri godine.

 kazivač Vukićević Milanka (66)

 - Dobrava

 zapisivač Radomirović Milena

 133.

Oj devojko, belo belše

ispleti mi puloverće.

"U proleće u šareno cveće

puloverče ništa trebat neće.

Kad zanimaš da ne bude greška

i bluza će da ti bude teška ".

 kazivač Vukićević Milanka (66)

 - Dobrava

 zapisivač Radomirović Milena

 134.

Devojka se suncu protivila :

"Jarko sunce, lepša sam od tebe".

Jarko sunce Bogu tužbu dalo:

"Šta ću, Bože, s prokletom devojkom?"

" Bud veselo, moje čedo drago,

lako ćemo s prokletom devojkom.

Ti zasijaj, preplani joj lice,

a ja ću joj hudu sreću dati.

Hudu sreću sve sitne devere,

zlu svekrvu, svekra još gorega.

Setiše se kom se protivila".

 kazivač Vukićević Milanka (66)

 - Dobrava

 zapisivač Radomirović Milena

 135.

Koje li je doba dana

nabrala sam jorgovana?!

Pitala me mila nana :

" Kom' ćeš, ćeri, jorgovana?"

"Čuješ li me, mila nano,

ja ću bratu jorgovana,

ja ću brata zakititi

i cure mu isprositi.

Cure moje sve do jedna

koja mene bolje gleda".

 kazivač Vukićević Milanka (66)

 - Dobrava

 zapisivač Radomirović Milena

 136.

Prija priji govorila :

"Daj mi, prijo, jednu tikvu".

"Dala sam ti ćerku moju".

"Dala si mi vrag đavola.

Kako mi je u dom došla

svakome je ime našla;

jetrvice - mutavice,

zaovice - kukavice,

devere - žuti kere.

Svekra prati za goveda,

a svekrvu za telace".

Telace im pojedoše.

Tad ih snajka karat stade:

"A ti svekre, divlji vepre,

a svekrva gorska mačka ! "

 kazivač Vukićević Milanka (66)

 - Dobreva

 zapisivač Radomirović Milena

 137.

Igralo kolo pod vidim:

" Pušti me, majko, da vidim."

„Eto ti , seje, idi s njom ".

"Neka mi seje neću s njom".

Igralo kolo pod vidim:

"Eto ti brala idi s njim".

"Neka mi brala neću s njim".

Igralo kolo pod vidim:

"Pušti me, majko, da vidim".

"Eto ti dragog idi s njim".

"Neka mi dragog, hoću s njim".

 kazivač Vukićević Milanka (66)

 - Dobrava

 zapisivač Radomirović Milena

 138.

Jesam li ti govorila, seko,

da ne sadiš bosiljak daleko.

Od bosiljka nema lepšeg lada

prevari se udado se mlada.

Prevari me Jovo sa dućana,

za njegovih hiqadu dinara.

 kazivač Vukićević Milanka (66)

 - Dobrava

 zapisivač Radomirović Milena

 139.

" Vidi, Mile, one sjajne zvezde,

onake smo mi čarape vezle.

Ja sam plela, a majka me klela:

"Za koga si čarape isplela?"

"Ja sam plela za kog' sam volela".

 kazivač Vukićević Milanka (66)

 - Dobrava

 zapisivač Radomirović Milena

 140.

Bregom šeta maleno momčence

šešir beo na oči naveo,

šešir plavi što devojke mami

crne oke podreži baroke.

Savila se loza oko lađe

misli Mile bolju će da nađe:

"Idi, Mile, odavde do Srema

od mene ti bolje cure nema.

Nisam znala nisam verovala,

 da sam tvoje srce otrovala".

 kazivač Vukićević Milanka (66)

 - Dobrava

 zapisivač Radomirović Milena

 141.

Pod prozorom ruža vene

doš'o dragi prosi mene,

al' me moja ne da nana

bez ćilima i jorgana.

" Bre, devojče, mali vraže,

ćilimi se sad ne traže.

Sad se samo biju žice

oko lepe devojčice ".

 kazivač Vukićević Milanka (66)

 - Dobrava

 zapisivač Radomirović Milena

 142.

Moj, dragane, iz zelene trave

čekaj mene do Svetoga Save,

da navezem na ćilime grane.

Dve sam sobe pod kiriju dala,

samo nisam gde moj dragi spava.

Gvozden krevet, a zelena farba

udaću se za mangupa plava,

što on nema ni jednoga brava,

samo ima hiljadu dinara,

što je njemu verenica dala.

 kazivač Vukićević Milanka (66)

 - Dobrava

 zapisivač Radomirović Milena

 143.

Melje, melje stara vodenica

ovce čuva mlada čobanica.

Žedno stado bistru vodu pije

slavu peva ona srećna nije,

Suza pade i okvasi lice

sećaš li se stara čobanice,

kad je Mile vodeničar bio

a moj otac žito donosio.

Prođe mladost u čekanju dugom

vodeničar više se ne javlja,

što se voli kad se zaboravlja.

Suza kanu i okvasi lice,

sećaš li se stare vodenice,

kad je Mile vodeničar bio,

a moj otac žito donosio.

Cveće bere belo jagnje kiti

na lidadi ljubičice zrele,

vodenica prestala da melje.

Suza kanu i okvasi lice

sećaš li se stare vodenice,

kad je Mile vodeničar bio,

a moj otac žito donosio.

 kazivač Đurić Milunka (65)

 zapisivač Stefanović Slađana

 144.

Mošnica - mali der

što me ljubuš ka n' umeš.

Il' me ljubi sa obadve strane,

il' me ljubi, il' me se okani.

 kazivač Đurić Milunka (65)

 zapisivač Stefanović Slađana

 145.

Idi, dragi, s' one strane Morave,

da te moje oči zaborave.

 kazivač Đurić Milunka (65)

 zapisivač Stefanovoć Slađana

 146.

Razvila se, goro, kosa tvoja,

rasti, Rado, bićeš moja.

Ili moja, il' Milova,

il' u selu rođakova.

"Nit' sam tvoja, nit' Milova,

nit' u selu rođakova,

no ja jeesam majke moje".

 kazivač Đurić Milunka (65)

 zapisivač Stefanović Slađana

 147.

Zora rudi majka sina budi:

"Ustaj, sine, prolaze devojke ".

"Nek' prolaze, moja proći neće,

ja sam juče moju sahranio,

jutros sam joj crn barjak pobio,

na barjaku sitno slovo piše :

' Zbogom, draga, ne ljubim te više ".

 kazivač Đirić Milunka (65)

 zapisivač Stefanović Slađana

 148.

Cura voli kad vino miriše,

sva je srećna odma' lakše diše.

 kazivač Đurić Milunka (65)

 zapisivač Stefanović Slađana

 149.

Oj, mašino, pusti paru jače,

da ne vidim kako draga plače.

Oj, mašino, pusti pare dosta,

da ne vidim da mi dragi osta.

Oj, mašino, polomi točkiće,

što odveze sve naše mladiće.

 kazivač Đurić Milunka (65)

 zapisivač Stefanović Slađana

 150.

Idem putem okrećem se levo

za mnom ide jedno luče belo,

za mnom ide neće da se pita,

podajte mu novine da čita,

nek' se ova budala vaspita.

 kazivač Đurić Milunka (65)

 zapisivač Stefanović Slađana

 151.

Gori lampa, gori fenjer,

osta Mile neoženjen.

Kudila ga jedna žena

što joj kuća na kraj sela:

"Neka kudi, neka laje,

ima 'ćeri da udaje,

njene ćeri još su male

dabogda se ne udale".

 kazivač Đurić Milunka (65)

 zapisivač Stefanović Slađana

 152.

U ranama srce moje,

divno lice, uvelo je,

zbog qubavi izgubljene

što ostavi drag i mene.

Na livadi punoj cveća

voleo me do proleća,

pa ostavi srcu tugu,

i zavole dragi drugu.

Zalud širim ruke svoje,

i dozivam zlato moje,

u zagrljaj da mi dođe,

da me jednom tuga prođe.

Ali uzalud srce sneva

zalud slavuj pesmu peva,

za me više nema sreće

dragi nikad doći neće.

 kazivač Miletić Veroljub (41)

 - Sočanica

 zapisivač Tošković Vesna

 153.

Razvi se ruzmarin u travi,

znaš li dragi kako smo se zvali ?

Ja sam tebe božurom i lalom

a ti mene ljubičicom plavom.

Božur vene kraj bašte zelene,

kad ti, dragi, nisi pokraj mene.

Zato siđi putićem u reku

da te ljubim još jednom u veku.

kazivač Tošković Miladija (61)

 -Plakaonica

 zapisivač Tošković Vesna

 154.

Oj, đevojko, što stojiš na bregu

sakri ruke da ti ne ozebu,

u džepove 'de bombone stoje.

 kazivač Radomirović Jaglika (61)

 - Dobrava

 zapisivač Tošković Vesna

 155.

Pošla mala cveće brati,

i ne htela mene zvati.

Iako me nisi zvala

za mene si cveće brala.

Ubrala si karanfila

meni si ga poklonila.

 kazivač Vukićević Milanka (66)

 - Dobrava

 zapisivač Radomirović Milena

 156.

Crne oči rodila mi majka

a veđice popravila snajka.

Crne oči rodila mi nana

a veđice ja garavim sama.

 kazivač Vukićević Milanka (66)

 - Dobrava

 zapisivač Radomirović Milena

 157.

Ide dragi i tarabe broji

svratio bi al' ne dadu moji.

Stao jadan pa u prozor gleda,

izašla bih al' mi majka ne da.

Primeti ga moja luda strina,

i u kući kazala je svima.

Majka ne da, otac daje,

moj dragane, šta je, šta je ?

 kazivač Vukićević Milanka (66)

 - Dobrava

 zapisivač Radomirović Milena

 158.

Krompiri se krompiraju,

devojke se ne diraju,

samo mlade snaše,

koje nisu naše.

 kazivač Vukićević Milanka (66)

 - Dobrava

 zapisivač Radomirović Milena

 159.

Skini, bulo, te dimije,

kupiću ti dve dimije.

Da zna bula kakva je slanina

nikad ne bi ljubila Turčina.

 kazivač Vukićević Milanka (66)

 - Dobrava

 zapisivač Radomirović Milena

 160.

Opadaj lišće sa gore.

te pokrij moje tragove,

da me moj dragi ne zove.

Prvu godinu rekoh mu ja,

čekaj me dragi još sam malena.

Drugu godinu rekoh mu ja,

čekaj me, dragi, nisam spremna.

Treću godinu rekoh mu ja,

ženi se, dragi, neću te ja.

 kazivač Radović Katarina (48)

 - Crveni

 zapisivač Radović Vladimir

 161.

Ovce čuva lepa Mara,

nad bunar se nadvisila,

 na bunar se ogledala:

"Mili, Bože, lepa li sam,

bela li sam.

Još da imam ruse kose

pa da vidim kuj me prose ?"

 kazivač Radović Katarina (48)

 - Crveni

 zapisivač Radović Vladimir

 162.

Moj dragane, grom te gađo,

a i mene đe te nađo'.

A i mene grom ubio

ušta sam se zaljubio.

 zapsivač Radović Katarina (48)

 - Crveni

 zapisivač Radović Vladimir

 163.

Tri godine grožđe berem sama,

grožđe berem oko suzu lije,

moj dragane, ko će da ga pije.

 kazivač Ćirković Stojanka (62)

 - Borčane

 zapisivač Ćirković Ivana

 164.

Pod prozorom ruža vene

došo dragi prosi mene,

a ja neću živ' mi nana,

bez ćilima i jorgana.

Oj, devojko, mali vraže,

ćilimi se sad ne traže,

al' se sada biju žice

za lijepe devojčice.

 kazivač Janićijević Milentije (62)

 - Borčane

 zapisivač Janićijević Branka

 165.

Sve se kunem i preklinjem,

i govori meni nana,

da ne jašem konja sama.

 kazivač Janićijević Milentije (62)

 - Borčane

zapisivač Janićijević Branka

 166.

Čuvam ovce i sedim u ladu,

i razmišljam kom' će da me dadu?

Il' će Milu, il' će Milovanu,

ili Radu, ili Miloradu?

Milovana ja milovah sama,

a Rada sam drugarici dala.

 kazivač Nikolić Smilja (43)

 - Ravnište

 zapisivač Nikolić Bogoljub

 167.

Ovce čuvam dole u Jasenje,

dođi, Mile, u polje kod mene.

dođi, Mile, ovce da čuvamo,

i ponesi knjige da čitamo,

da vidimo šta u knjige piše,

da li piše ne volim te više.

 kazivać Nikolić Verka (65)

 - Ravnište

 zapisivač Nikolić Bogoljub

 168.

Ovce čuvam dole u Strnike,

dođe Mile svira u muzike,

a ja đavo pa ga malo diram,

"Daj mi, Mile, muzike da sviram ".

 kazivač Nikolić Smilja (43)

 - Ravnište

 zapisivač Nikolić Bosiljka

 169.

Oj, devojko, beli bluze,

što staroga dedu uze?

Što ne uze mene momka,

ispala ti oba oka.

Kol'ko ćeš mu trpet brke

na te tvoje oči mrke ?

Kolko ćeš mu trpet bradu,

na tvojemu licu mladu?

 kazivač Vuukićević Milanka (66)

 - Dobrava

 zapisivač Radomirović Milena

 170.

Teško selu koda vojska prođe,

i devojci koja sama dođe.

Prvo jutro ona prekorena

od svekrve i đuvegije :

"Da s' valjala, ne bi došla sama,

teško ćerci koju majka hvali,

i đerdanu na kaljavu vratu.

Teško kozi kad joj padnu rozi,

teško bradi na slinavom starcu,

teško sedlu na magarcu,

tekšo zvonu na šugavom jarcu.

Lako ti je kučki zalajati

i žalosnoj majci zaplakati.

Nema brata dok ne rodi majka

niti zime dok ne padne inje.

Nema la`i bez bijele brade ".

 kazivać Vukićević Milanka (66)

 - Dobrava

 zapisivač Radomirović Milena

 171.

Dođi, mali, dole do Iraka,

pa da vidiš Kraljevića Maka,

ako nećeš ti pošalji priju

pa da vidi Musu Kesedžiju.

kazivač Vukićević Milanka (66)

 - Dobrava

 zapisivač Radomirović Milena

 172.

Vezak vezla Smiljana, Smiljana,

otud ide starčiću, starčiću,

na malenom vrančiću, vrančiću:

"Pomoz', Bože, Smiljana, Smiljana,

ima l' kolko do noći, do noći ?

Mogu l' tebi pomoći, pomoći,

sitan biser nizati, nizati?"

" Nema ništa do noći, do noći,

nemoš meni pomoći, pomoći,

sitan biser nizati, nizati.

Otud ide momčiću, momčiću:

" Pomoz' , Bože, Smiljana, Smiljana,

mogu l' tebi pomoći, pomoći,

sitan biser nizati, nizati ?

Nema dosta do noći, do noći,

možeš meni pomoći, pomoći,

sitan biser nizati, nizati.

 kazivač Vukićević Milanka (66)

 - Dobrava

 zapisivač Radomirović Milena

 173.

Čuo starac pevale devojke,

ubi babu i obrija bradu.

"Stan, devojke, da l' bi moje bile?"

"Idi tamo ostareli starče,

jer ne liči sedlo na magarca,

ni devojka da pođe za starca".

I odoše drumom pevajući,

starac ide drumom plakajući,

pa on stade babu prevrtati:

"Diž' se, baba, ne hteše devojke".

 kazivač Vukićević Milanka (66)

 - Dobrava

 zapisivač Radomirović Milena

 174.

" Šaren ćilim vijugama,

dođi, dragi, jarugama,

dođi dragi kad se smrkne,

hoće srce da prepukne ".

" Šaren ćilim u makenu sobu,

daj mi, mala, usnice na probu ".

 kazivač Vukićević Milenka (66)

 - Dobrava

 zapisivač Radomirović Milena

 175.

Razvio se ruzmarin u travi,

znaš li, draga, kako smo se zvali?

Ja sam tebe božurom i lalom,

 a ti meine ljubicicom plavom.

Božur vene kraj bašte zelene,

a ti, dragi, kad nisi kraj mene,

zato siđi putićem u reku,

da te ljubim još jednom u veku.

 kazivač Vukićević Milenka (66)

 - Dobrava

 zapisivač Radomirović Milena

 176.

Zora sviće ja kod kuće nisam

s drugovima pijem rujna vina,

noćas, majko, oboje smo sami

ja bez drage, a ti bez svog sina.

 kazivač Vukićević Milenka (66)

 - Dobrava

 zapisivač Radomirović Milena

 177.

" Znaš li, dragi, onu šljivu ranku,

gde smo nekad bili na sastanku ?"

" Pamtim, draga, kako ne bih znao,

šljive sam ti sa grane ubrao ".

 kazivač Vukićević Milenka (66)

 - Dobrava

 zapisivač Radomirović Milena

 178.

Gorom idem gora ječi

čuj, dragane, moje reči,

čuj, dragane, šta govorim

da te više ja ne volim.

Nek te voli ona smeđa,

što ti stoji iza leđa,

nek te voli ona plava,

što te darom darovala.

 kazivač Jovanović Ljubica (60)

 - Dobrava

 zapisivač Jovanović Slavica

 179.

Oj, devojko, devojčice,

ukrašću te od majčice,

ukrašću te, luče belo,

nek te čuva celo selo,

ukrašću te za dva sata,

nek te čuva sedam brata.

 kazivač Vukićević Milanka (60)

 - Dobrava

 zapisivač Radomirović Milena

 180.

Oj, ovčare, oj, ovčare,

beli jaganjčare,

beli ti se, beli ti se,

bela baljetina,

bela baljetina.

Teraj ovce, teraj ovce,

gde je šuma gusta,

da ti ljubim, da ti ljubim,

tvoja medna usta,

tvoja medna usta.

 kazivač Rakićević Milunka (70)

 - Vuča

 zapisivač Stefanović Slađana

 181.

Oj, livado, bela rado,

ja za tebe sve prodado,

bele ovce i jaganjce,

i volove sokolove,

i bijele labudove.

Oj, livado, rosno cveće,

nema toga koj te neće.

 kazivač Vukićević Milanka (60)

 - Dobrava

 zapisivač Radomirović Milena

 182.

Oj, mladosti, što me minu,

kaj 'no magla uz planinu,

nije magla kaj proleće,

jednom dođe više neće.

Moj, dragane, iza brega,

za tebe me majka ne da,

majka ne da, a ja hoću,

moj dragane a kako ću ?

 kazivač Vukićević Milanka (60)

 - Dobrava

 zapisivač Radomirović Milena

 183.

Listaj se goro, zelena more,

proticaj vodo, studena more,

otapaj lišće sa gore more,

te pokri moje tragove more,

da ne zna dragi kuda sam ja.

 kazivač Nikolić Verka (65)

 - Ravnište

 zapsivač Nikolić Bogoljub

 184.

" Zelen ora na Moravu pao,

udajem se, dragi, je l' ti žao ?

Udajem se, idem na daleko,

je l' ti žao što si dugo ček'o ? "

" Žao mi je i duša me boli,

što ti ode da te drugi voli ".

 kazivač Jovanović Ljubica (35)

 - Sočanica

 zapisivać Jovanović Slavica

 185.

"Jeste li videli moga sina Janka?"

"Nismo ga videli, već smo čuli glas,

da su ga napala tri Turčina mlada.

Prvi je rekao : ' Skoči u vodu Janko,

Janko, skoči u vodu, Janko!'

Drugi je rekao: 'Beži u goru, Janko,

Janko, beži u goru, Janko!'

Treći je rekao: 'Predaj nam se , Janko,

Janko, predaj nam se, Janko!'

Al' im Janko ljutito odgovara,

Janko, ljutito odgovara, Janko:

" Nisam ja žaba da skaćem u vodu,

nisam ja jelenče da bežim u goru,

vać sam ja junak da se sa vama borim".

 kaziva~ ?

 zapisivač Jovanović Slavica

 186.

Planinom vetar duva,

Milijana ovce čuva,

ovce čuva pesmu peva,

"Moj, dragane, što te nema?

Što te nema ovih dana

kad ja ovce čuvam sama?

Dođi, dragi, dođi mio,

i prije si dolazio".

"Ne znam, draga, nemam kada,

sad je vreme kosi se livada,

kad završim doši ću ti tad".

 kazivač ?

 zapisivač Jovanović Slađana

 187.

Ovce čuvam u dolove,

više kuće draganove,

tu sam stala i zaspala,

i dragoga dozivala.

"Moj, dragane, grom te gađ'o,

a i mene gde te nađ'o.

Moj, dragane, plave kose,

nekadanji moj ponose

kada si mi ponos bio

češće si mi dolazio.

Moj, dragane, gde si sada,

da te volim k'o nekada ?

Moj, dragane, što ne dođe,

kad si znao da sam ođe?

Dođi, dragi, dođi mio,

i prije si dolazio.

Dođi, dragi, barem kada,

da nam ljubav ne propada ".

 kazivač ?

 zapisivač Jovanović Slavica

 188.

Redom idu kićeni svatovi.

Redom idu, redom dolazite,

okićenu snajku dovedite.

" Snajko naša naš zeleni bore,

kako ti se sviđu ovi dvori ?

Ako ti se ovaj dvor ne svidi

skini prsten pa ti odmah idi".

"Svekrvice širi krila

da ti sedne snajka mila.

Soli, snajka, soli,

kupio ti babo tovar soli".

 kazivač Milunović Stana (50)

 - Pridvorica

 zapisivač Jovanović Slavica

 189.

Zelenija gora nego trava

lepša cura garava, no plava,

za garavu hiljadu bi dao,

a za plavu ne bi ni brojao.

Crne oči ne vide po mraku

a zelene po svakom budžaku.

Oči mi se na daleko viju,

ugledala Mila rabadžiju :

"Rabadžijo, ustavi volove,

da ti kažem od srca bolove".

"Boluj, draga, i nemoj žaliti,

o jeseni ti ćeš moja biti".

 kazivač Milunović Stana (50)

 - Pridovorica

 zapisivač Jovanović Slavica

 190.

Pevaj, pevaj, te se razgovaraj,

bez rakije razgovora nema,

bez devojke prijatelja nema

a bez momka ne treba devojka.

 kazivač Milunović Stana (60)

 - Pridvorica

 zapisivač Jovanović Slavica

 191.

"Oj, Jele, oj, goro zelena,

koj sa tobom ovce povraćaše?"

"Vraća Rade, vraća Milorade,

a sa strane vrađaju se same,

dok sa brega ja i moj kolega".

 kazivač Milunović Stana (60)

 - Pridvorica

 zapisivač Jovanović Slavica

 192.

O moj, Mile, o moj razgovore,

celo leto o meni govore,

govoriše dok nas zavadiše,

dušmanima želje ispuniše.

 kazivač Milunivić Stana (60)

 - Pridvorica

 zapisivač Jovanović Slavica

 193.

Kad sam bila kod majke devojče

živela sam ka' u gori sojče,

a kad odo za dragana moga

prvo jutro opsova mi Boga,

drugo jutro i Boga i sunce

što mu nisam napojila junce.

 kazivač ?

 zapisivač Jovanović Slavica

 194.

Kad sam bila čobanica

volela me šestorrica,

a sad nisam čobanica,

ne vole me ni dvojica,

od dvojice samo jedan

i on jedan nije gledan.

 kazivač ?

 zapisivač Jovanović Slavica

 195.

Oj za gorom za zelenom

nešto jasno podvriskuje

baš ka' grlo devojačko.

Ode momče da obiđe,

al' devojče zavezano

tamnom žicom ibrišama

pak se moli mladu momku:

"Odreši me, mlad junače,

ja ću tebi seja biti".

"Imam seju i kod kuće".

"Odreši me, mlad junače,

ja ću tebi ljuba biti ".

Odreši je mlado momče,

odvede je bjelu dvoru.

 kazivač Jovanović Ljubiva (35)

 - Pridvorica

 zapisivač Jovanović Slavica

 197.

" Pastirče mlado i milo

što si se tako snuždilo ?

Il' ti je stado nestalo,

il' ti je srce klonulo?"

"Moje je stado potpuno

samo je srce klonulo.

Moja je majka umrla

koja me jako volela".

Uzimam frulu pa sviram

i svoju seju dozivam.

Sva gora ječi od frule,

a moja seja ne čuje.

 kazivač Jovanović Ljubica (35)

 - Pridvorica

 zapisivač Jovanović Slavica

 198.

Sedi mala, sedi mala,

na pendžeru, na penžderu.

Svilu veze, svilu veze na Đurđevu,

svilu veze, svilu veze gajtan plete.

Da je znala, da je znala, moj gajtane,

da će tebe, da će tebe star nositi,

likom bi te, likom bi te ja oplakala,

a koprivom, a koprivom nakitila.

Da je znala, da je znala, moj gajtane,

da će tebe, da će tebe, mlad nositi,

zlatom bi te, zlatom bi te, ja oplela,

a biserom, a biserom nakitila.

 kazivač Jovanović Ljubica (35)

 - Prdvorica

 zapisivač Jovanović Slavica

 199.

Ljulja ljuške na Moravi kruške,

da se deci dade, da se deci dade

da se malo slade.

"Ljulja baba djete, što ga ne zovete?"

"Mi smo ga zvali, šećera mu dali.

Djete se ljuti što je šećer žuti".

 kazivač Jovanović Ljubica (35)

 - Pridvorica

 zapisivač Jovanović Slavica

 200.

"Čuvam ovce pa sam pogubila

idem kući pa bi se ubila.

O, moj Mile, kad si k meni hteo

što mi nisi otud stado sreo?"

"Sreo bih ti, mladosti mi moje,

nisam znao da su ovce tvoje".

 kazivač Stefanović Miljojka (40)

 - Vuča

 zapisivač Stefanović Slađana

 201.

Leti soko planinama,

plaši stado devojkama.

Oj, sokole sive boje,

ne plaši mi ovce moje.

Nije soko sive boje,

no to jeste zlato moje.

 kazivač Stefanović Miljojka (40)

 - Vuča

 Stefanović Slađana

 202.

Čuvam ovce pa ne mogu sama

dođi, dragi, barem nedeljama,

samo pazi da ne vidi nana,

Ti požuri rano za ovcama,

na ovcama medenica zveči,

dođi, dragi, srce mi izleči.

 kazivač Stefanović Miljojka (40)

 - Vuča

 zapisivač Stefanović Slađana

 203.

Tri su jelke spored rasle,

među sobom govorile

šta bi koja najvolela.

Najstarija govorila:

"Ja bih dragog najvolela".

Srednja je govorila:

"Ja bih runo najvolela".

Najmlađa je govorila:

"Ja bih zlato najvolela".

đel bego, đel sago,

savar vemo, jelom jelo,

za đerđuze jagle jo,

jagle bego, nanur bego.

 kazivač Stefanović Miljojka (40)

 - Vuča

 zapisivač Stefanović Slađana

 204.

Cura voli

kad vino miriše,

sva je srećna,

odmah lakše diše.

 kazivač Stefanović Miljojka (40)

 zapisivač Stefanović Slađana

 205.

Vojsko moja, ti si meni gorka,

kod kuće mi žena k'o devojka.

 kazivač Stefanović Moljojka (40)

 - Vuča

 zapisivač Stefanović Slađana

 206.

Prošetaj, Dano, devojko more,

kuda ćeš, Dano, devojko more?

"Da berem seno zeleno more,

da ranim sivce, volove more,

da orem brda, dolove more,

da sijem žito, pšenicu more".

 kazivač Ćirković Petko (63)

 zapisivač Ćirković Ivana

 207.

Grličica grči, Petar konja trči,

podaj Petru paricu, da ubije grlicu.

Grlo meni soli da,

a ja soli ovnu dam,

ovan meni salo da,

a ja salo maci dam,

maca meni miša da,

a ja miša orlu dam,

or'o meni pero da,

a ja pero svatu,

svat meni konja da,

a ja konja popu dam,

pop meni knjigu da,

a ja knjigu Bogu dam,

Bog meni sreću da,

a ja sreću pa u vreću,

preko praga pa u kuću.

kazivač Ćirković Stamenka (62)

 zapisivač Ćirković Ivana

 208.

Leptir je crven,

leptir je žut,

on je vredan,

a nikad ljut.

 kazivač Petrović Živka (39)

 - Kruševlje

 zapisivač Živić Jelena- Kruševlje

 209.

Na mostu mira

susreću se dva leptira

- susreću se i ljube se.

 kazivač Živka Petrović (39)

 - Kruševlje

 zapisivač Živić Jelena - Kruševlje

 210.

Majka Maru kroz tri gore zvala,

Mara joj se retko odaziva:

"Je si l' , ćerko, platno ubelila?"

"Nisam, majko, ni do vode došla,

biće da sam, majko, zalutala".

 kazivač Gvozdenović Mihailo (66)

 - Seoce

 zapisivać Đoković Dalibor

 - Sočanica